जमीन आदारीत कार्यावळीच्या येसा खातीर, खास करून पडींग जमनीच्या उदरगती खातीर, तंत्रीक आधार खूब म्हत्वाचो आसा. शेती हवामान वातावरण आनी जमनीची क्षमता मतींत घेवन योग्य वाठार आदारीत रणनिती तयार करपाक जाय. हे समजून घेवन, जेवण, इंधन लाकूड, चारो, आदी हांच्या तिगून उरपी उत्पादना खातीर पडींग जमनींत सुधारणां करूंक योग्य तंत्रगिन्यान निर्माण करपाक टीडीइटी ही केंद्रीय क्षेत्र येवजण 1993-94 वर्सा चालीक लायिल्ली.
 ही येवजण जाय त्या प्रमाणांत संस्थात्मक आराखडो आनी संघटनात्मक पाठबळ आशिल्ले आयसीएआर, राज्य शेती विद्यापिठां, जिल्लो ग्रामीण उदरगत यंत्रणा (डीआरडीए) आनी सरकारी संस्थां वरवीं चालीक लायता.
 पडींग जमनींचो जिल्लो पांवड्यावेलो डेटाबेज वाडोवपाक, भूं अभिलेख खात्यान एनआरएसए, हैद्राबाद ह्या संस्थेच्या जोडपालवान रिमोट सेंसिंग चित्रा वापरून 1:50000 श्रेणीचेर पुराय देशांतलो भारतीय पडींग जमीन नकासो मुखार हाडला.
 ह्या केंद्रीय क्षेत्र येवजणे खाला, सरकारी वा सरकारी संस्था वा सरकारी उपक्रमांच्या, विद्यापिठां आनी फायदो करनाशिल्ल्यो संस्था वा ग्राम पंचायती सयत हांच्या मालकीच्या जमनींचेर आयिल्ल्या प्रकल्पांच्या अंमलबजावणी खातीर जाचो फायदो समाजाक जातलो, हांकां 100 टक्के केंद्रीय अनुदान फावो जातले.
 खाजगी शेतकार वा कॉर्पोरेट क्षेत्रांतल्या जमनीचो वापर प्रकल्पां खातीर करतना एनडब्ल्युडीबी आनी शेतकार वा कॉर्पोरेट संस्थे मजगतीं 60:40 अशा प्रमाणान प्रकल्पाचो खर्च वांटून वतलो. 